Servei de préstec. Curs 2019-20
Author: CRAI Unitat de Serveis a Usuaris
Keywords: servei de préstec, biblioteques, CRAI, Universitat de Barcelona, llibres en préstec

El servei de préstec ofereix la possibilitat de consultar els documents de les biblioteques del CRAI de la UB fora del seu recinte durant un període de temps determinat. Per fer ús del servei de préstec, cal identificar-se amb el carnet UB, que és personal i intransferible.

TIPUS DE PRÉSTEC

Préstec normal. És un préstec d’entre 10 i 60 dies naturals de durada, depenent del tipus d’usuari, i afecta a la majoria de documents.
Préstec de bibliografia recomanada (BR). És un préstec de 10 dies naturals de durada i afecta els documents de bibliografia recomanada pel professorat en les diferents assignatures.
Préstec de bibliografia recomanada (BR) de cap de setmana. És un préstec de 3 dies de durada, de divendres a dilluns, que afecta els documents de bibliografia recomanada pel professorat en les diferents assignatures i que s’ha de sol·licitar, recollir i retornar a la biblioteca d’origen.
Préstec audiovisuals. És un préstec de 7 dies naturals de durada i afecta a documents en format audiovisual.

RENOVACIONS

El termini de préstec és renovable si els documents no han estat reservats, i sempre que la renovació es faci dins dels últims 3 dies abans del venciment del préstec. No es poden renovar els documents de bibliografia recomanada en préstec de cap de setmana (BR Cap Setmana).
Les renovacions es poden fer via web des de l’opció El meu compte del Cercabib (http://cercabib.ub.edu/), des dels taulells de les biblioteques, o per telèfon.

RESERVES DE DOCUMENTS EN PRÉSTEC

Es poden reservar documents via web des de l’opció El meu compte del Cercabib, o bé des dels taulells de les biblioteques.
Quan el document arriba a la biblioteca s’avisa mitjançant un correu electrònic a l’usuari que disposa de 4 dies per recollir-lo. En cas que no es reculli en aquest termini, la reserva s’anul·larà automàticament.

EL MEU COMPTE
Consulta, renovació i reserva de documents

A més de renovar i reservar documents, des de l’opció
El meu compte (http://cercabib.ub.edu/) podeu consultar els vostres préstecs, sol·licituds i reserves.
Des de la pantalla de Préstecs:
Venç [i data]: Indica la data límit del préstec
Venç [i data] + reserva: Indica la data límit de préstec i si hi ha reserves d’altres usuaris
Des de la pantalla de Reserves:
Disponible: Aquest document ha estat sol·licitat a una altra biblioteca del CRAI de la UB i encara no ha estat servit.
Venç [i data]: El document el té en préstec un altre usuari. Si hi ha més d’una reserva, n’indica quantes i la posició de la vostra.
Reclamat: El document és en préstec i s’ha cursat la corresponent reclamació.
En trànsit: El document és en trànsit cap a la seu de recollida de la reserva o sol·licitud.
Preparat [i data]: El document ja és a la vostra disposició a la biblioteca que s’indica i hi consta la data fins a la qual el podeu passar a recollir.

Personal docent i investigador (PDI) de la Universitat de Barcelona: professorat en actiu, jubilats o emèrits de la universitat, de centres adscrits amb venia docendi, de l’Escola d’Idiomes Moderns (EIM), d’Estudis Hispànics (EH) i dels Serveis Lingüístics (SL), PDI convidat o visitant, investigadors de departaments o grups de recerca de la Universitat i investigadors de recerca de l’Institut Jaume Almera del CSIC.

Estudiants de tercer cicle i personal d’administració i serveis (PAS) de la Universitat de Barcelona (estudiants de doctorat, de tercer cicle amb beca i tasques docents, de màsters oficials, propis i interuniversitaris i PAS de la universitat en actiu o jubilat).

Estudiants de grau, postgrau i extensió universitària: estudiants de grau de la Universitat i centres adscrits, interuniversitaris, d’homologació, de mobilitat nacional o internacional, d’IL3 que fan cursos de la Universitat, de postgraus propis, d’extensió universitària i de la Universitat de l’Experiència.

Personal d’hospitals docents (Clínic, Bellvitge, Sant Joan de Déu), PDI de centres amb conveni amb la Universitat i del Grup UB —inclosos els professors de l’Institut de Ciències de l'Educació (ICE) que siguin membres de la universitat i becaris de recerca de l’Institut Jaume Almera del CSIC— i personal d’un institut de recerca participat, adscrit, vinculat, amb conveni o del Grup UB.

Estudiants de centres amb conveni o del Grup UB (inclosos els estudiants de l’EIM, d’EH, dels SL i de la Fundació Bosch i Gimpera, i els socis d’Alumni UB autoritzats) i usuaris de la societat (que inclou PDI, PAS i estudiants de tercer cicle de la Universitat d'Andorra i de la Universitat Jaume I, del Claustre de Doctors, professorat de primària i secundària, col·legiats del COBDC, estudiants de l'ICE i usuaris autoritzats per PDI de la Universitat o pel CRAI .

40 documents

20 documents

10 documents

15 documents

5 documents

60 dies

30 dies

21 dies

21 dies

10 dies

Audiovisuals : 7 dies

Bibliografia Recomanada (BR) : 10 dies

Bibliografia Recomanada de cap de setmana (BR Cap de setmana) : 3 dies (sense reserves ni renovacions)

SOL·LICITAR DOCUMENTS D’ALTRES BIBLIOTEQUES

Es poden sol·licitar documents disponibles ubicats a altres biblioteques del CRAI, i escollir la biblioteca on es volen recollir. Quan el document arriba a la biblioteca s’avisa mitjançant un correu electrònic a l’usuari que disposa de 4 dies per recollir-lo. En cas que no es reculli en aquest termini, la reserva s’anul·larà automàticament.

PRÉSTEC DE DOCUMENTS A LES BIBLIOTEQUES DEL CONSORCI DE SERVEIS
UNIVERSITARIS DE CATALUNYA (CSUC)

Per saber-ne més accediu al Servei d’Atenció als Usuaris, un servei d’atenció personalitzada les 24 hores al dia i 7 dies a la setmana
crai.ub.edu/sau

El professorat, els investigadors, l’alumnat de grau, postgrau, masters i doctorat, Alumni UB autoritzats i el PAS de la UB, podeu sol·licitar documents de les biblioteques membres del CSUC via web a través del catàleg CCUC mitjançant el Servei de préstec consorciat PUC. També podeu adreçar-vos personalment a qualsevol biblioteca del CSUC i, prèvia presentació del carnet UB, emportar-vos documents en préstec mitjançant el Servei de PUC in situ.
IMPORTANT: per fer ús d’aquest servei cal estar registrat a la base de dades d’usuaris del Servei de préstec del CRAI de la UB.

Al web del CRAI podeu trobar més informació sobre els propers cursos que es duran a terme a la vostra biblioteca
crai.ub.edu/formacio

DEVOLUCIONS

Els documents en préstec s’han de retornar dins el termini establert a qualsevol de les biblioteques del CRAI de la UB. Es poden retornar als taulells de les biblioteques, a les bústies de devolució o a les màquines d’auto préstec. Els documents de bibliografia recomanada en préstec de cap de setmana (BR Cap Setmana), s’han de retornar a la mateixa biblioteca on s’ha fet el préstec.

crai.ub.edu/ca/que-ofereix-el-crai/prestec

El retorn amb retard és motiu de sanció. La sanció consisteix en la pèrdua del dret de préstec durant un període determinat, segons la tipologia del préstec:

TIPUS DE PRÉSTEC	SANCIÓ PER DIA DE RETARD
Normal	1 dia sense servei de préstec
Audiovisuals	1 dia sense servei de préstec
Bibliografia recomanada	4 dies sense servei de préstec
Bibliografia recomanada / cap de setmana	6 dies sense servei de préstec

crai.ub.edu

© CRAI UB, novembre 2011

© CRAI, curs 2019-20